מיינד האנטר

מיינד האנטר (באנגלית: Mindhunter) היא סדרת טלוויזיה מסוגת דרמת פשע פסיכולוגית אמריקאית שנוצרה על ידי היוצר ג'ו פנהול ומבוססת על הספר "Mindhunter: Inside the FBI's Elite Serial Crime Unit" מאת ג'ון דאגלס ומארק אולשייקר. עונתה הראשונה של הסדרה עלתה לשידור בפלטפורמות של נטפליקס ב-13 באוקטובר 2017, ועונתה השנייה עלתה לשידור ב-16 באוגוסט 2019. העונה הראשונה מתרחשת בשנת 1977 - ראשית ימי הפסיכולוגיה הפלילית והפרופילאות הפלילית בלשכה הפדרלית לחקירות - ונסובה סביב סוכני ה-FBI הולדן פורד וביל טנץ', יחד עם הפסיכולוגית ונדי קאר, שמשתייכת ליחידה למדעי ההתנהגות של ה-FBI בחטיבת ההדרכה באקדמיית ה-FBI בקוונטיקו, וירג'יניה. לאורך העונה, השלושה מראיינים רוצחים סדרתיים כלואים במטרה להבין את דרך חשיבתם ודפוסי פעולותיהם, בתקווה ליישם את הידע אותו הם רוכשים לאורך הראיונות ולפתור מקרים לא פתורים. העונה השנייה מתרחשת בין השנים 1980-1981; והיא נסובה סביב מעשי הרצח באטלנטה בין השנים 1979-1981. ג'ונתן גרוף - הולדן פורד, סוכן מיוחד ביחידה למדעי ההתנהגות של ה-FBI. הולט מקאלני - ביל טנץ', סוכן מיוחד ביחידה למדעי ההתנהגות של ה-FBI אנה טורב - ונדי קאר, פרופסורית ארוניסטית לפסיכולוגיה העובדת לקראת קביעות באוניברסיטת בוסטון, שמצטרפת ליחידה למדעי ההתנהגות של ה-FBI ועובדת יחד עם פורד וטנץ'. האנה גרוס - דבי מיטפורד, בת זוגו של פורד וסטודנטית לתואר שני בסוציולוגיה באוניברסיטת וירג'יניה. (עונה 1) קוטר סמית' - רוברט שפרד, סגן המנהל באקדמיה של ה-FBI, המפקח על היחידה למדעי ההתנהגות. (עונה 1; משני בעונה 2) סטייסי רוקה - ננסי טנץ', אשתו של ביל. (משנית בעונה 1; עונה 2) ג'ו טאטל - גרג סמית', סוכן מיוחד שהוקצה לאחרונה ליחידה למדעי ההתנהגות. (משני בעונה 1; עונה 2) מייקל סרבריס - טד גאן, ממשיך דרכו של שפרד כמפקח על היחידה למדעי ההתנהגות. (עונה 2) לורן גלזייר - קיי מאנץ, ברמנית ואהובתה של קאר. (עונה 2) אלברט ג'ונס - ג'ים בארני, סוכן FBI באטלנטה (עונה 2) סיירה מקליין - טניה קליפטון, עובדת בית מלון שמסבה את תשומת לבו של הולדן לרציחות באטלנטה. (עונה 2) יוני קריל - קמיל בל, אם אבלה לאחד מקורבנות הרצח באטלנטה ומארגנת התנועה להפסקת מעשי רצח הילדים. (עונה 2) קמרון בריטון - אדמונד קמפר, רוצח סדרתי שמרואיין על ידי פורד וטנץ'. אלכס מורף - מארק אוקאסק, קצין משטרה מאלטונה, פנסילבניה. ג'וזף קרוס - בנימין ברנרייט, אדם החשוד ברצח באלטונה. מארק קדיש - רוג'ר ווייד, מנהל בית הספר היסודי על שם פרדריקסבורג. מייקל פארק - פיטר דין, חוקר במשרד לאחריות מקצועית. ג'ורג' ר. שפי - ג'ון בוילן, חוקר במשרד לאחריות מקצועית. דיוק לאפון - גורדון צ'יימברס, בלש מאדוארסוויל. פיטר מורניק - רוי קרבר, בלש מסקרמנטו. האפי אנדרסון - ג'רי ברודוס, רוצח סדרתי שמרואיין על ידי פורד וטנץ'. סוני וליצנטי כדניס ראדר (רוצח ה-BTK) נאט קורדרי - הבלש ארט ספנסר (עונה 2) רג'י דייוויס - מיינרד ג'קסון, ראש עיריית אטלנטה (עונה 2) גארת ויליאמס - רדינג, מפקד משטרת אטלנטה (עונה 2) דון נורווד - לי בראון, מפכ"ל משטרת אטלנטה (עונה 2) ברנט סקסטון - גרלנד פריווינקל (עונה 2) כריסטופר ליבינגסטון - ווין ויליאמס (עונה 2) לנה אולין - אנאליז סטילמן, מאהבתה לשעבר של קאר וראש המחלקה לפסיכולוגיה באוניברסיטת בוסטון (עונה 1). סם סטרייק - מונטי ריזל, רוצח סדרתי שמרואיין על ידי פורד וטנץ'. ג'ק ארדי - ריצ'רד ספק, רוצח המונים שמרואיין על ידי פורד וטנץ'. אוליבר קופר - דייוויד ברקוביץ רוברט ארמאיו - אלמר ויין הנלי ג'וניור דיימון הרימן - צ'ארלס מנסון קורי אלן - ויליאם הנרי האנס פיתוחה של הסדרה החלה בשנת 2009, כששרליז ת'רון נתנה את ספר הפשע העלילתי "Mindhunter: Inside the FBI's Elite Serial Crime Unit" לדייוויד פינצ'ר. בינואר 2010, פרויקט "מיינד האנטר" הוקם על ידי חברת ההפקות "פוקס 21", שקיבלו את הספר (שנכתב על ידי סוכן ה-FBI בדימוס ג'ון אי. דאגלס והסופר מארק אולשייקר), יחד עם ערוץ הכבלים "HBO". התסריטאי סקוט באק נשכר לכתיבת הפיילוט. פינצ'ר, שהיה ידוע בעיקר כבמאי ומפיק סרטים, הרגיש באותה תקופה שהמדיום הטלוויזיוני "זר לו לחלוטין" עד שעבד על הדרמה הפוליטית "בית הקלפים", שלשמו הפיק וביים כמה פרקים. כאשר פינצ'ר סוף סוף חש בנוח עם המדיום הטלוויזיוני לאחר "בית הקלפים", ת'רון הציעה למחזאי והתסריטאי ג'ו פנהול לכתוב את הפרויקט, במקום באק. בדצמבר 2015 הסדרה עברה לשירות הסטרימינג של נטפליקס, לאחר ש"פוקס 21" נשרה מהפרויקט. דמותו של הולדן פורד מבוססת על סוכן ה-FBI ג'ון א. דאגלס, מחבר הספר, ודמותו של ביל טנץ' מבוססת על סוכן ה-FBI החלוצי רוברט ק. רסלר. דמותה של ונדי קאר מבוססת על החוקרת הפסיכיאטרית אן וולברט בורג'ס, פרופסורית בולטת במכללת בוסטון, ששיתפה פעולה עם סוכני ה-FBI ביחידה למדעי ההתנהגות, וקיבלה מענקים לביצוע מחקר על רוצחים סדרתיים, אנסים סדרתיים ותוקפים מיניים. עבודתה של בורג'ס מבוססת על טיפול בניצולי טראומה מינית והתעללות, ובחינת תהליך המחשבה של עבריינים אלימים. דמויותיהם של הרוצחים הסדרתיים בסדרה עוצבו על פי פושעים שהורשעו בפועל ודיאלוגים בתאי הכלא שלהם שנלקחו מראיונות אמיתיים. אף על פי שמעולם לא נאמר במפורש, משתמע כי הרוצח שנצפה מבצע עבודות שירות במספר קטעים קצרים לאורך הסדרה הוא דניס ראדר, רוצח ה-BTK. בפברואר 2016, הודיעה נטפליקס כי הפקת הסדרה תתקיים בפיטסבורג שבפנסילבניה. צילומי העונה הראשונה החלו במאי 2016, ואודישנים פתוחים נערכו ב-16 באפריל וב-25 ביוני 2016. הסדרה חודשה לעונה שנייה עוד לפני עלייתה בנטפליקס. במקור דווח כי העונה השנייה תכלול שמונה פרקים; עם זאת, בסופו של דבר, העונה כללה תשעה פרקים. צילומי העונה השנייה התקיימו בין אפריל לדצמבר 2018. במאי העונה השנייה היו פינצ'ר, אנדרו דומיניק וקארל פרנקלין. את הפסקול עבור שתי עונותיה של הסדרה, הלחין המלחין ג'ייסון היל. על פי הדיווחים, דייוויד פינצ'ר מתכנן להפיק לסדרה חמש עונות. העונה הראשונה של הסדרה זכתה לשבחי הביקורות. באתר הביקורות "Metacritic", העונה זכתה לציון משוקלל של 79 מתוך 100 על סמך 25 ביקורות, ציון המסמל "ביקורות חיוביות לרוב". באתר הביקורות "Rotten Tomatoes", העונה זכתה לדירוג "טרי" מוסמך של 97% עם ציון ממוצע של 7.97 מתוך 10, על סמך 95 ביקורות, והקונצנזוס הביקורתי של האתר קבע כי "מיינד האנטר מבדילה את עצמה בז'אנר צפוף עם מראות חזותיים קולנועיים שאפתניים ותשומת לב קפדנית לפיתוח הדמויות." הסדרה נכנסה לרשימת מיטב תוכניות הטלוויזיה של שנת 2017 על ידי "טיים", "הגרדיאן", "דיילי טלגרף", "ניו יורק אובסרבר", "סלאנט מגזין", "ואניטי פייר", "ווג,‏ "Yahoo!", ו"אינדפנדנט". הסדרה דורגה במקום העשירי ברשימת סוף השנה של מיטב תוכניות הטלוויזיה לשנת 2017 שנערכה על ידי "Metacritic" ונכתבה עם שקלול דירוגים ממבקרים ופרסומים שונים. עונתה השנייה של הסדרה גם היא זכתה לשבחי הביקורת. באתר "Metacritic", העונה קיבלה ציון ממוצע משוקלל של 87 מתוך 100, על סמך 7 ביקורות, ציון המעיד על "שבחים אוניברסליים". באתר "Rotten Tomatoes", העונה השנייה מחזיקה בדירוג של 100% על סמך 24 ביקורות, עם דירוג ממוצע של 8.5 מתוך 10. הקונצנזוס הביקורתי של האתר ציין כי "מיינד האנטר מרחיבה את אופקיה העלילתיים מבלי לאבד את הפרטים הקטנים שהפכו את העונה הראשונה לכל כך עשירה, מה שמייצר עונה שנייה ומצמררת שהיא מערערת באותה המידה שהיא מרתקת לחלוטין". אתר האינטרנט הרשמי של מיינד האנטר (באנגלית) מיינד האנטר, ברשת החברתית פייסבוק מיינד האנטר, ברשת החברתית אקס (טוויטר) מיינד האנטר, ברשת החברתית אינסטגרם "מיינד האנטר", במסד הנתונים הקולנועיים IMDb (באנגלית) "מיינד האנטר", באתר נטפליקס "מיינד האנטר", באתר Rotten Tomatoes (באנגלית) "מיינד האנטר", באתר Metacritic (באנגלית) "מיינד האנטר", במסד הנתונים הקולנועיים KinoPoisk (ברוסית) עונה 1 מרט פרחומובסקי, "מיינדהאנטר": האם מצאנו את "הסמויה" הבאה?, באתר הארץ, 15 באוקטובר 2017 אילן קפרוב‏, מוח מעוות: "מיינד האנטר" היא מסע מצמרר ומסקרן אל החלקים הנוראים בנפש האדם, באתר וואלה, 16 באוקטובר 2017 אשחר כהן, ‏סייקו פינצ'ר, באתר ‏מאקו‏, 18 באוקטובר 2017 רועי פודים, "מיינד האנטר": להיכנס לראש של רוצח סדרתי ולהרגיש נינוח, באתר ynet, 21 באוקטובר 2017 חן חדד, "מיינדהאנטר" של דייוויד פינצ'ר: מה עובר במוחו של רוצח סדרתי, באתר הארץ, 22 באוקטובר 2017 עונה 2 אילן קפרוב‏, חושך בקצה המנהרה, באתר וואלה, 18 באוגוסט 2019 חן חדד, "מיינדהאנטר": מציאות שבה אין בכלל קיום למונח "הפי אנד", באתר הארץ, 18 באוגוסט 2019 ניר וולף, "מיינד האנטר": רוצחים מסקרנים, מזון למחשבה, באתר ישראל היום, 19 באוגוסט 2019 בן בירון בראודה, ‏מוח ממוצע, באתר ‏מאקו‏, 19 באוגוסט 2019 Spangler, Todd (October 31, 2017). "Comcast Now Lets You Watch Netflix Ultra HD 4K Content on X1 Set-Tops". Variety. Retrieved December 10, 2017. Nolfi, Joey (March 1, 2017). "'Mindhunter' Trailer: David Fincher Returns to Netflix with New Drama". Entertainment Weekly. Retrieved March 1,2017. Chitwood, Adam (June 13, 2017). "'Mindhunter' Release Date Reveals Exactly When You Can Watch David Fincher's New Netflix Series". Collider. Retrieved June 14, 2017. Press Release (2017). "Mindhunter". Netflix Media Center. Netflix. Retrieved October 23, 2017. Warner, Sam (July 12, 2019). "Mindhunter season 2 release date on Netflix is revealed by David Fincher". Digital Spy. Retrieved July 13, 2019. "Serial Killers, Part 2: The Birth of Behavioral Analysis in the FBI". Federal Bureau of Investigation. October 23, 2013. Retrieved October 9,2017. Chitwood, Adam (March 10, 2016). "David Fincher Sets Anna Torv, Holt McCallany to Lead Netflix Series 'Mindhunter'". Collider. Retrieved April 14,2016. Lee, Dami (July 12, 2019). "Netflix's Mindhunter will return for a second season in August". The Verge. Retrieved July 12, 2019. Fear, David (October 13, 2017). "'Mindhunter:' Inside David Fincher's Creepy, Groundbreaking Serial-Killer TV Procedural". Roling Stone. Retrieved March 24, 2019. Chitwood, Adam (October 16, 2017). "Just How Involved Was David Fincher in Netflix's 'Mindhunter'?". Collider. Retrieved March 24, 2019. Littleton, Cynthia (January 27, 2010). "HBO is a 'Mind Hunter'". Variety. Retrieved March 24,2019. Friedlander, Whitney (December 22, 2015). "David Fincher, Charlize Theron's 'Mind Hunter' Series Set at Netflix". Variety. Retrieved March 24, 2019. "Holt McCallany on Twitter". Twitter. May 22, 2016. Retrieved June 7, 2016. McFarland, Melanie (October 12, 2017). "Defining deviancy: The clammy thrills of David Fincher's "Mindhunter" on Netflix". Salon. Retrieved October 14,2017. Moon, Emily (October 26, 2017). "Meet the Female Forensic Researcher Behind Netflix's 'Mindhunter'". Pacific Standard. Retrieved January 2,2018. "FBI Law Enforcement Bulletin" (PDF). Federal Bureau of Investigation. December 1986. Retrieved October 26, 2017. Holter, Lauren (October 15, 2017). "Mindhunter Modeled This Character On A Female Psychologist & Living Legend". Refinery29. Retrieved October 22,2017. Tallerico, Brian (October 19, 2017). "The Real FBI Agents and Serial Killers Who Inspired Netflix's Mindhunter". Vulture. Retrieved October 23, 2017. Robinson, Joanna (October 17, 2017). "How Netflix's Mindhunter Cleverly Set Up Season 2 and Beyond". Vanity Fair. Retrieved May 13, 2018. Robinson, Ben Travers (November 9, 2017). "'Mindhunter': The Man Who Plays the BTK Killer Followed His Neighbors Home to Get Into Character". IndieWire. Retrieved May 13, 2018. Owen, Rob (February 3, 2016). "With film tax credits restored, city lands new drama from Netflix". Pittsburgh Post-Gazette. Retrieved October 22, 2017. "Paid extras and 'period vehicles' needed for new Netflix series in Pittsburgh". WTAE-TV. May 16, 2016. Retrieved October 22, 2017. "Extras sought for 'Mindhunter' series filming in Pittsburgh". TribLIVE. Pittsburgh Tribune-Review. April 5, 2016. Retrieved October 23, 2017. "Netflix's "Mindhunter" In Need Of Extras, Holding Open Casting Call". KDKA-TV. June 24, 2016. Retrieved October 22, 2017. Sharf, Zack (October 19, 2017). "David Fincher Reveals 'Mindhunter' Season 2 Storyline". IndieWire. Retrieved October 23, 2017. Stolworthy, Jacob (July 9, 2018). "Mindhunter season 2: Everything we know so far from release date to serial killer subjects". The Independent. Retrieved July 14, 2018. Jacobs, Meredith (December 18, 2018). "'Mindhunter' Season 2 Could Release on Netflix Even Sooner Than You Think". Inverse. Retrieved February 25, 2019. Perez, Rodrigo (April 19, 2018). "Andrew Dominik & The Directors Of David Fincher's 'Mindhunter' Season 2 Revealed". The Playlist. Retrieved February 25, 2019. Parisi, Paula (October 14, 2017). "Hooked on Sonics: David Fincher, Composer Jason Hill Bend Sound and Time on 'Mindhunter'". Billboard. Retrieved March 17, 2018. Flint, Hanna (October 23, 2017). "David Fincher is Hoping Mindhunter Gets 5 Seasons". Screen Rant. Retrieved August 18, 2019. "Mindhunter: Season 1". Metacritic. Retrieved March 16, 2018. "Mindhunter: Season 1". Rotten Tomatoes. Retrieved August 14, 2019. D'Addario, Daniel (November 28, 2017). "The Top 10 Television Shows of 2017". Time. Retrieved December 8, 2017. Dean, Will (December 12, 2017). "The 50 best TV shows of 2017: No 6 Mindhunter". The Guardian. Retrieved December 14, 2017. "From Peaky Blinders to Blue Planet II and Catastrophe: the best TV shows of 2017 (so far)". The Daily Telegraph. December 8, 2017. Retrieved December 8, 2017. Katz, Brandon (December 5, 2017). "The Best TV Shows of 2017". Observer. Retrieved December 14, 2017. "The 25 Best TV Shows of 2017". Slant Magazine. December 7, 2017. Retrieved December 14, 2017. Robinson, Joanna; Lawson, Richard (December 7, 2017). "The Best New TV Shows of 2017". Vanity Fair. Retrieved December 8, 2017. "The 20 Best TV Shows of 2017". Vogue. December 4, 2017. Retrieved December 14, 2017. Tucker, Ken (December 12, 2017). "The best new TV shows of 2017". Yahoo. Retrieved December 15, 2017. Shepherd, Jack; Hooton, Christopher; Stolworthy, Jacob; O'Connor, Roisin (December 21, 2017). "The 20 best TV shows of 2017". The Independent. Retrieved January 3, 2018. "Best of 2017 - TV Critic Top Ten Lists". Metacritic. Retrieved January 3, 2018. "Mindhunter: Season 2". Metacritic. Retrieved August 19, 2019. "Mindhunter: Season 2". Rotten Tomatoes. Retrieved August 19, 2019.